周嘉謨

周嘉謨（），字明卿，號敬松，庠籍湖廣漢陽府漢川縣，世居承天府景陵縣，明朝政治人物。官至南京吏部尚書。

 生平 
隆慶元年（1567年）丁卯科湖廣鄉試第六十八名舉人，隆慶五年（1571年）登辛未科會試第一百四名，二甲二十九名進士。都察院觀政，除戶部主事，萬曆四年（1577年）歷升员外郎、郎中，遷韶州府知府，萬曆十年（1582年）五月遷四川副使，分巡瀘州。十四年升本省参政，十六年患病致仕。十七年升四川按察使，仍令致仕。

萬曆二十八年（1600年）起复四川按察使，三十年升本省右布政使，三十四年二月轉左布政使，三十六年八月升都察院右副都御史、巡撫雲南，四十年七月以平滇寇功，加升兵部右侍郎，兼右僉都御史、巡撫如故，四十一年升左侍郎兼右佥都御史、总督两广，接替張鳴岡。四十三年二月平逆有功，且三品六年考滿，升都察院右都御史。四十五年三月升南京兵部尚書，四十七年六月改任工部尚書，四十八年六月改任吏部尚書。

天啟元年（1621年），加太子太保，得罪魏忠賢，指示給事中孫傑彈劾周嘉謨，同年十一月周嘉謨求退，魏忠賢矯旨批准。大學士葉向高等請留周嘉謨，不准。天啟二年（1622年），廣寧失陷，周嘉謨彈劾兵部尚書張鶴鳴誤國。天啟五年（1625年）秋，魏忠賢黨人周維持又彈劾周嘉謨曲庇王安，遂削籍。

崇禎元年（1628年），被推薦為南京吏部尚書，加太子太保。崇禎二年（1629年），卒於任上，年八十四。贈少保《明史》卷241：周嘉謨，字明卿，漢川人。隆慶五年進士。除戶部主事，歷韶州知府。萬歷十年遷四川副使，分巡瀘州。窮治大猾楊騰霄，置之死。建武所兵燔總兵官沈思學廨，單車諭定之。尋撫白草番。督兵邛州、灌縣，皆有方略。居五年，進按察使，移疾歸。久之，起故官。榷稅中官丘乘雲播虐，逮系相屬。嘉謨檄所司拒絕，而搒殺奸民助虐者，乘雲為戢。就遷左布政使。擢右副都御史，巡撫雲南。隴川宣撫多安民叛，入緬，據蠻灣。嘉謨討擒之，立其弟安靖而還。進兵部右侍郎，巡撫如故。黔國公沐昌祚侵民田八千餘頃，嘉謨劾治之，復劾其孫啟元罪狀。久之，改督兩廣軍務兼巡撫廣東。滿考，加右都御史。廣西土酋引交址兵內犯，官軍拒退之，嘉謨為增兵置戍。南海、三水、高要、四會、高明諸邑大水，壞圩岸，留贖鍰築之。遷南京戶部尚書，尋召拜工部尚書。孝定後喪，內廷宣索不貲。嘉謨言喪禮有中制，不當信左右言，妄耗國帑，不納。俄改吏部尚書。四十八年七月，神宗崩。八月丙午朔，光宗即位。鄭貴妃據乾清宮，且邀封皇太后。嘉謨從言官楊漣、左光鬥等言，以大義責貴妃從子養性，示以利害。貴妃乃移慈寧宮，封後事亦寢。外廷皆言貴妃進侍姬八人，致帝得疾。二十六日，嘉謨因召見，以寡慾進規，帝註視久之，令皇長子諭外廷：「傳聞不可信。」諸臣乃退。二十九日，帝疾大漸，嘉謨偕大學士方從哲、劉一燝、韓爌等受顧命。其夕，帝崩。質明，九月乙亥朔，光宗遺詔皇長子嗣位，而李選侍專制宮中，勢頗張，廷臣慮不測。既入臨，請見皇長子，呼萬歲，奉至文華殿受朝，送居慈慶宮。嘉謨奏言：「殿下之身，社稷是托，出入不宜輕脫。大小殮，朝暮臨，須臣等至乃發。」皇長子頷之。諸大臣定議：皇長子以九月六日即位。選侍居乾清自如，且欲挾皇長子同居。嘉謨亟草疏率廷臣請移宮，光鬥、漣繼之。五日，選侍始移噦鸞宮。時大故頻仍，國勢杌隉，首輔從哲首鼠兩端，一燝、爌又新秉政，嘉謨正色立朝，力持大議，中外倚以為重。神宗末，齊、楚、浙三黨為政，黜陟之權，吏部不能主。及嘉謨秉銓，惟才是任。光、熹相繼踐祚，嘉謨大起廢籍，耆碩滿朝。向稱三黨之魁及朋奸亂政者，亦漸自引去，中朝為清。已，極陳吏治敝壞，請責成撫、按、監司。上官註考，率用四六儷語，多失實，嘉謨請以六事定官評：一曰守，二曰才，三曰心，四曰政，五曰年，六曰貌。各註其實，毋飾虛詞。帝稱善，行之。天啟元年，御史賈繼春得罪，其同官張慎言、高弘圖疏救，帝欲並罪之。嘉謨等力為解，乃奪慎言、弘圖俸而止。朱欽相、倪思輝被謫，嘉謨亦申救。給事中霍維華希魏忠賢指劾王安，置之死。嘉謨惡之，出維華於外。忠賢怒，嗾給事中孫傑劾嘉謨受劉一燝屬為安報仇，且以用袁應泰、佟卜年等為嘉謨罪。嘉謨求退，忠賢矯旨許之。大學士葉向高等請留嘉謨竣大計事，不聽。明年，廣寧陷，嘉謨憂憤，馳疏劾兵部尚書張鶴鳴主戰誤國罪。五年秋，忠賢黨周維持復劾嘉謨曲庇王安，遂削籍。崇禎元年，薦起南京吏部尚書，加太子太保。明年，卒官，年八十四。贈少保。。

 家族 
曾祖周侃；祖父周曰春；父周惇，母劉氏。具慶下。

参考文献

 延伸阅读 

J
Category:漢川人
Category:明朝戶部主事
Category:明朝戶部郎中
Category:明朝韶州府知府
Category:明朝四川按察司副使
Category:明朝四川布政使司参政
Category:明朝四川按察使
Category:明朝四川右布政使
Category:明朝四川左布政使
Category:明朝兵部右侍郎
Category:明朝雲南巡撫
Category:明朝兩廣總督
Category:明朝右都御史
Category:南京兵部尚書
Category:明朝工部尚書
Category:明朝吏部尚書
Category:南京吏部尚書
Category:明朝太子太保
Category:明朝追贈少保